אווטאר: כשף האוויר האחרון – צל וערפל

אווטאר: כַּשָּף האוויר האחרון – צל וערפל (באנגלית: Avatar: The Last Airbender – Smoke and Shadow) הוא רומן גרפי בעל שלושה חלקים מאת ג'ין לואן יאנג. הוא ספר הקומיקס הרביעי בטרילוגיית הקומיקסים בזיכיון האמריקאי "אווטאר: כשף האוויר האחרון" ומהווה המשך ישיר לספר "אווטאר: כשף האוויר האחרון – הקרע" ולעלילת סדרת הטלוויזיה "אווטאר" של ניקלודיאון ומשמש כפריקוול לסדרה "האגדה של קורה". הספר מתמקד בשלטונו של שליט האש צוקו באומת האש לאחר מלחמת מאה השנים. החלק הראשון יצא לאור על ידי חברת ההוצאה דארק הורס קומיקס ב-6 באוקטובר 2015, החלק השני יצא ב-29 בדצמבר וב-12 באפריל 2016 יצא לאור החלק השלישי והאחרון של הספר. הספר אף נכלל ברשימת רבי המכר של דארק הורס קומיקס לשנת 2015. בסיומה של מלחמת מאה השנים, גבר אווטאר אנג על שליט האש אוזאי והביא לסיום הלחימה. לאחר שאוזאי נכלא, בנו, הנסיך המגורש צוקו, הוכתר לשליט האש החדש, ויחד עם אנג ומלך האדמה החליט להעניק עצמאות למושבות אומת האש שבשטחי ממלכת האדמה. הסצנה הראשונה נפתחת בחדרו של הוקאנו, מנהיג תנועת "אוזאי החדשה" למען השבתו של אוזאי, לאחר שדמויות של רוחות הקמוריקאגה, הלקוחות מאגדות ילדים, מתגלות אליו ומורות לו לפעול להדחת שליט האש צוקו. למחרת הוא מכנס את חברי התנועה ומורה על התנקשות מתוכננת בצוקו. ידידותיו של צוקו, טאי-לי ומיי, בתו של הוקאנו, מגלות מקיילו, חבר שבגד בתנועה, על ההתנקשות המתוכננת ומזהירות את צוקו. עם חזרתו לאומת האש לאחר שמצא את אורסה, אמו האבודה. בעקבות כך, אירו, דודו של צוקו, נשלח במסלול המתוכנן בעוד שצוקו הגיע בדרך חלופית. למרות זאת, המורדים ידעו על מסלולו שלל צוקו ותקפו את השיירה, התוקפים הוכנעו לאחר שאירו ומיי הבינו כי המורדים יודעים על מיקומו של צוקו והגיעו לסייע לו. במהלך הקרב, הוקאנו מנסה לשכנע את מיי כי צוקו הוא שליט חלש אופי אשר וויתר על המושבות. לאחר חודש, הקמוריקאגה חוטפים את טומטום, אחיה של מיי, מה שגורם לצוקו לקרוא לאווטאר אנג לעזרה. בעוד צוקו ומיי מסבירים לאנג את אגדת הקמוריקאגה, הוקאנו, אביהם של טומטום ומיי מתפרץ לארמון ומאשים את צוקו ומיי במצב, הוא אומר כי על צוקו "לגדל עמוד שדרה", להכריז על עוצר ולשלוח כוח קומנדו לשמירה על האזרחים. אנג אומר כי החלת סגר רק תגביר את הפחד של התושבים וצוקו דוחה את ההצעה. לאחר שצוקו חושד כי הוקאנו היה חלק מתוקפיו מיי מכחישה זאת, מכיוון שאביה הוא היחיד שיוכל להגן על טומטום. בינתיים, אורסה מנסה שוב ושוב לתקשר עם בתה קיי, אך ללא הצלחה. צוקו, אנג, מיי וקיילו מגיעים למקדש המרכזי ונכנסים למאורת עצמות הדרקונים, שם הם מוצאים מגילה המספרת את אגדת הקמוריקאגה: ”לפני ייסוד אומת האש, בתקופת שלטונם של בעלי האדמות על איי האש, היה שליט אכזר בשם טוז אשר באחת מפשיטותיו על הכפרים חטף את כל ילדי התושבים, אמהותים מתו מצער. זמן קצר לאחר מכן, רוחות שחורות החלו לחטוף את ילדי אנשיו של טוז, מה שגרם לנטישת חייליו ולסיום שלטונו. על פי האגדה, הרוחות עדיין רודפות את האזור”. כשסיימו לקרוא את המגילה, ראה אנג עשן מיתמר במסדרונות והחל ללכת אחריו עד שהגיע למרתף ישן. אנג וקיילו נכנסים פנימה בזמן שצוקו ומיי מחכים בחוץ, שם הם מתעמתים בקשר לזוגיות שהייתה להם בעבר. בינתיים, אנג וקיילו פוגשים במרתף רוח קומריקאגה אמיתית אשר מספרת להם כי מאז המלכתו של שליט האש הראשון, הקומריקאגה לא הניחו את כף רגלם בעולם בני האדם וכי הדמויות שחטפו את הילדים הם מתחזים. באותו הלילה, הקומריקאגה החלו בחטיפות ילדים נוספות, ביניהם, בנו של סונג, מפקד הקומנדו של צוקו. הוא נפגש עם הוקאנו ויחד הם מחילים עוצר על תושבי העיר בעזרתם של "תנועת האומה הבטוחה" - אשר היו בעצם אנשי "תנועת אוזאי החדשה". כשצוקו חוזר מהמקדש הוא משהה את המפקד סונג מתפקידו בעקבות חתירתו תחתיו. בהמשך הלילה, לאחר שדמויות הקומוריקגה חטפו את קיי, אחותו הקטנה של צוקו, מצליח צוקו לעצור את אחת מהם ומתגלה לו כי היא בעצם אזולה אחותו, שמצליחה להימלט. למחרת בבוקר, מתוודה מיי כי אביה הוא מנהיגה של תנועת אוזאי החדשה. צוקו חושד כי הוקאנו משתף פעולה עם אזולה ומטיל עוצר על העיר, מצווה לעצור את הוקאנו ואנשיו ומסרב לשמוע לעצתו הפייסנית של האווטאר. באותו הזמן, אזולה מצווה על הוקאנו לארגן הפגנה אלימה, ובזמן שחייליו של צוקו באים לעצור את אנשי "תנועת האומה הבטוחה" הם משיבים אש. חייליו של צוקו פותחים בגל מעצרים נגד כל מי שבא במגע עם "תנועת האומה הבטוחה" ומעוררים כעס בקרב התושבים. לאחר שאזולה הודיעה להוקאנו על דחיית שחרור הילדים, הוא הולך ורוכן לעבר דלת החדר בו כלאה אזולה את הילדים החטופים וביניהם בנו, ותוך כדי בכי הוא מביע את חרטתו על ששיתף פעולה עם אזולה. לשמע הבכי פרצה קיי את דלת המתכת של החדר על ידי שכישפה אש בפעם הראשונה בחייה והוקאנו מוביל את הילדים לעבר היציאה. בינתיים, אנג מוביל את צוקו למעבר סודי שהוא מצא יחד עם טאי-לי וסוקי שבסופה הם מגיעים לבית הקברות המלכותי שם הם פוגשים את דמויות הקומריקאגה ואזולה שתוקפות אותם. תוך כדי הקרב המתמשך, אזולה מפילה את צוקו על האדמה ומספרת לו כי היא השלימה עם העובדה שהיא לא תהיה שליטת האש, וכי ייעודה החדש הוא להפוך אותו לשליט אש ששולט על ידי הטלת פחד באופן שהיא רואה לנכון. כשהיא שומעת את קיי מודיע כי הילדים שוחררו וכי הם ניצחו אותה אזולה חולקת עליו ואומרת כי היא זאת שהצליחה להראות כמה כוחני ומפחיד יכול צוקו להיות, וכי היא בטוחה שהוא יהיה בדיוק כמוה. עם מציאת הילדים מכנס צוקו את אזרחי אומת האש ומתנצל על מעשיו בימים האחרונים. בעוד שאזולה והקומריקאגה נעלמים לעבר האופק. באותו הזמן, בעצת אירו "להביט לפחד בעיניים", אורסה נפגשת בתא הכלא עם אוזאי בעלה לראשונה מזה שנים רבות. לאחר מכן, חוזרת קיי לדבר עם אורסה. כמו כל ספרי הטרילוגיה, "צל וערפל" נכתב על ידי הסופר האמריקאי ג'ין לואן יאנג ואוייר על ידי צוות סטודיו גוריהירו (אנ') היפני. יוצרי הסדרה המקורית, מייקל דנטה דימרטינו ובריאן קונייצקו סייעו בתהליך הכתיבה. קו העלילה של חטיפת ילדי הקמוריקאג' נוצר במקור לסדרת הטלוויזיה "אווטאר", הוא נוצר על ידי מייקל דנטה דימרטינו ובריאן קונייצקו, יוצרי הסדרה המקורית, ולאחר שלא נכנס בשלב הגימור של הסדרה, הם החליטו לשלבו בטרילוגיית הקומיקסים. כמו כן, השם "Smoke and Shadow" (שמו של הספר באנגלית, בתרגום לעברית: "עשן וצל") נוצר מהמילה היפנית "Kemurikage" - שהוא חיבור של המילים היפניות kemuri" (煙)" (עשן) ו-"kage" (影)" (צל). בתחילה תוכנן כי הספר הראשון של הספר ייצא לאור ב-23 בספטמבר 2015, והשני ב-16 בדצמבר אך תאריכי היציאה שלהם נדחו. ולבסוף, ב-6 באוקטובר 2015 יצא לאור החלק הראשון של הספר בארצות הברית בהוצאת דארק הורס קומיקס וב-29 בדצמבר יצא החלק השני. ב-12 באפריל 2016 יצא החלק השלישי והאחרון של הספר. הספר צבר פופולריות רבה בקרב מעריצי הסדרה והוא תורגם לשפות רבות. ב-29 באוגוסט 2021 יצא לאור תרגומו החלק הראשון לעברית של המתרגמת אורנה כץ על ידי כנרת זמורה-ביתן דביר. ב-20 במרץ 2022 יצא לאור החלק השני וב-5 בספטמבר יצא לאור החלק השלישי והאחרון של הספר בעברית. ב-4 באוקטובר 2016 הוציאו דארק הורס קומיקס מהדורת ספרייה המאגדת את שלושת חוברות הקומיקס בכריכה אחת יחד עם תוספת הערות מהסופר ג'ין לואן יאנג ומצוות המאיירים של סטודיו גוריהירו. ב-5 באוקטובר 2021 יצא הספר גם בכריכה רכה. עם יציאתו צבר הספר פופולריות בקרב מעריצי הסדרה וזכה לשבחים רבים, בין השאר על פיתוח החיים והאופי של משפחת המלוכה ועל תיאור משולש האהבה צוקו-מיי-קיילו. רבים גם שיבחו את הבאתה לראשונה של היסטורית אומת האש לפני שלטון סוזין. עם זאת, היו שביקרו את חזרתיות המתח בין צוקו ואנג שמתואר גם בקומיקסים הקודמים. איורי הספר שנוצרו על ידי סטודיו גוריהירו זכו גם הם לשבחים על העיצוב המוצלח של רוחות הקמוריקאגה וכן על שיפור תווי הפנים והבעות הפנים של הדמויות. אווטאר: כשף האוויר האחרון – אזולה במקדש הרוחות Smoke and Shadow באתר פאנדום Azula Returns For Revenge 🔥 | "Smoke & Shadow" FULL Motion Comic | Avatar: The Last Airbender, סרטון בערוץ "Avatar: The Last Airbender", באתר יוטיוב (אורך: 10:13) אווטאר כשף האוויר האחרון - עשן וצל חלק ראשון, סרטון בערוץ "Typical Hachiman", באתר יוטיוב (אורך: 20:00) אווטאר כשף האוויר האחרון - עשן וצל תקיפת שליט האש (2), סרטון בערוץ "Typical Hachiman", באתר יוטיוב (אורך: 13:26) אווטאר כשף האוויר האחרון - עשן וצל הקמוריקאגה מתחילים לחטוף! (3), סרטון בערוץ "Typical Hachiman", באתר יוטיוב (אורך: 15:03) אווטאר כשף האוויר האחרון - עשן וצל האמת מאחורי הקמוריקאגה (4), סרטון בערוץ "Typical Hachiman", באתר יוטיוב (אורך: 16:04) אווטאר כשף האוויר האחרון עשן וצל אזולה חוזרת?! (5), סרטון בערוץ "Typical Hachiman", באתר יוטיוב (אורך: 16:40) אווטאר כשף האוויר האחרון עשן וצל - הקרב האחרון בין צוקו לאזולה (6), סרטון בערוץ "Typical Hachiman", באתר יוטיוב (אורך: 16:02) על מהות תפקיד "האווטאר" ראו אווטאר: כשף האוויר האחרון (זיכיון)#עולם האווטאר להרחבה ראו אווטאר (סדרת טלוויזיה) להרחבה ראו אווטאר: כשף האוויר האחרון – ההבטחה להרחבה ראו אווטאר: כשף האוויר האחרון – החיפוש נקרא גם "גינת הנשמות השלוות", שם נקברו משפחות המלוכה בעוד ששליטי האש עצמם נקברו ב"קברי עצמות הדרקון" אך הספר המתורגם הופץ בישראל תחת השם "צל וערפל" בין השאר, לספרדית ופורטוגזית Top 500 Graphic Novels: 2015 (באנגלית) ג'ין לואן יאנג, Avatar: The Last Airbender – Smoke and Shadow, כרך ראשון, ארצות הברית: דארק הורס קומיקס, 6 באוקטובר 2015, ISBN 1-61655-761-3. (באנגלית) ג'ין לואן יאנג, תרגום: אורנה כץ, אווטאר: כַּשָּף האוויר האחרון – צל וערפל, כרך ראשון, ישראל: כנרת זמורה-ביתן דביר, 29 באוגוסט 2021. (בעברית) Avatar "Season 4 - Zuko in Danger!" - The Complete Story | Comicstorian, סרטון בערוץ "Comicstorian", באתר יוטיוב (אורך: 24:59) ג'ין לואן יאנג, Avatar: The Last Airbender – Smoke and Shadow, כרך שני, ארצות הברית: דארק הורס קומיקס, 29 בדצמבר 2015, ISBN 1-61655-790-7. (באנגלית) ג'ין לואן יאנג, תרגום: אורנה כץ, אווטאר: כַּשָּף האוויר האחרון – צל וערפל, כרך שני, ישראל: כנרת זמורה-ביתן דביר, 20 במרץ 2022. (בעברית) Avatar "Season 4 - Fire Nations Secret History!" - The Complete Story | Comicstorian, סרטון בערוץ "Comicstorian", באתר יוטיוב (אורך: 23:11) ג'ין לואן יאנג, Avatar: The Last Airbender – Smoke and Shadow, כרך שלישי, ארצות הברית: דארק הורס קומיקס, 12 באפריל 2016. (באנגלית) ג'ין לואן יאנג, תרגום: אורנה כץ, אווטאר: כַּשָּף האוויר האחרון – צל וערפל, כרך שלישי, ישראל: כנרת זמורה-ביתן דביר, 5 בספטמבר 2022. (בעברית) Avatar "S4 - Azula's Return" - The Complete Story | Comicstorian, סרטון בערוץ "Comicstorian", באתר יוטיוב (אורך: 24:52) Avatar: The Last Airbender--Smoke and Shadow Part One TPB :: Profile :: Dark Horse Comics, דארק הורס קומיקס (באנגלית) Review: Avatar - The Last Airbender: Smoke and Shadow - ComicBookWire, ComicBookWire, ‏2 ביוני 2020 Sifuvenus, lok comics tea: a thread, באתר טוויטר Steve Sunu, ‏EXCLUSIVE: Yang Guides "Avatar: The Last Airbender" Through "Smoke and Shadow", Comic Book Resources, פורסם ב-1 בדצמבר 2014 Avatar: The Last Airbender--Smoke and Shadow Part Two TPB :: Profile :: Dark Horse Comics, דארק הורס קומיקס (באנגלית) Avatar: The Last Airbender - Smoke and Shadow Part One, אמזון (באנגלית) Avatar: The Last Airbender - Smoke and Shadow Part Two, אמזון (באנגלית) Avatar: The Last Airbender-- Smoke and Shadow Part Three | Dark Horse Digital Comics, דארק הורס קומיקס (באנגלית) Avatar: The Last Airbender-Smoke and Shadow Part Three, אמזון (באנגלית) אווטאר - כשף האוויר האחרון - צל וערפל 1, באתר כנרת זמורה אווטאר - כשף האוויר האחרון - צל וערפל 1 - ג׳ין לואן יאנג, באתר www.e-vrit.co.il אווטאר - צל וערפל 2, באתר כנרת זמורה אווטאר - כשף האוויר האחרון - צל וערפל 2 - ג׳ין לואן יאנג, באתר www.e-vrit.co.il אווטאר - כשף האוויר האחרון - צל וערפל 3, באתר כנרת זמורה אווטאר - כשף האוויר האחרון - צל וערפל 3 - ג׳ין לואן יאנג, באתר www.e-vrit.co.il Avatar: The Last Airbender–Smoke and Shadow Library Edition, PenguinRandomhouse.com (באנגלית) Avatar: The Last Airbender–Smoke and Shadow Omnibus, PenguinRandomhouse.com (באנגלית) Liz, Review: Avatar: The Last Airbender: Smoke and Shadow, Quirky Cat's Fat Stacks, ‏2020-11-26 (באנגלית) Review: Avatar: The Last Airbender: Smoke and Shadow Avatar: The Last Airbender — Smoke and Shadow (Part 2), Multiversity Comics, ‏2015-12-16 (באנגלית)